b'\n_START_ARTICLE_\n\xc3\x85tte & 1/2\n_START_SECTION_\nKonsept\n_START_PARAGRAPH_\nNRK reiste rundt og plukket ut deltagere de mente hadde en historie \xc3\xa5 fortelle. I motsetning til dagens reality-programmer ble de aldri filmet sovende, det var heller ikke innslag med krangler eller intriger. Det eneste likhetene var enkelte heftige diskusjoner, men dette var stort sett planlagt i form av at ungdommene fikk tema de skulle snakke om. Ungdommene bodde sammen i tre uker. De ble filmet inntil 12 timer om dagen, men det var innlagt fridager. Filmingen foregikk ogs\xc3\xa5 etter de tre intensive ukene ungdommene bodde sammen i Oslo.  _NEWLINE_Trine Berget vakte oppsikt da hun i serien fortalte at hennes kj\xc3\xa6reste d\xc3\xb8de i en ulykke midt under innspillingen av serien. _NEWLINE_Seertallene ble omtalt som gode, og tilbakemeldingene var ogs\xc3\xa5 positive. Dette inspirerte U-redaksjonen til \xc3\xa5 lage interrail-serien Tur-retur.'